टीजर में बोले धनुष- पिछली बार तो कुंदन था मान गया, शंकर को कैसे रोकोगे
10 Years of Raanjhanaa: Anand L Rai announces his next with Dhanush titled 'Tere Ishk Mein', डायरेक्टर आनंद एल राय की सुपरहिट फिल्म ‘रांझणा’ 2013 में रिलीज हुई थी। बुधवार को इस फिल्म की रिलीज के दस साल पूरे होने पर आनंद ने अपनी अगली फिल्म ‘तेरे इश्क में’ की अनाउंसमेंट की है।
डायरेक्टर आनंद एल राय की सुपरहिट फिल्म ‘रांझणा’ 2013 में रिलीज हुई थी। बुधवार को इस फिल्म की रिलीज के दस साल पूरे होने पर आनंद ने अपनी अगली फिल्म ‘तेरे इश्क में’ की अनाउंसमेंट की है।
इस फिल्म में भी लीड एक्टर धनुष ही होंगे। यह तीसरी बार होगा जब आनंद और धनुष साथ काम करेंगे। इससे पहले दोनों ‘रांझणा’(2013) और ‘अतरंगी रे’ (2021) में साथ काम कर चुके हैं। फिल्म का म्यूजिक ए आर रहमान देंगे। इसकी कहानी हिमांशु शर्मा और नीरज यादव ने लिखी है।
कुंदन और ये लड़का एक से ही हैं
इस अनाउंसमेंट के साथ मेकर्स ने एक टीजर शेयर किया है जिसे देखकर फैंस बेहद एक्साइटेड हैं। इसे शेयर करते हुए आनंद ने लिखा, ‘कुछ कहानियां किसी पुराने दोस्त जैसी मिल जाती हैं जो हाथ नहीं मिलातीं, सीधे आके गले लग जाती हैं। 10 साल पहले एक ऐसी ही कहानी मिली थी हमें.. कुंदन की कहानी। दोस्त था मेरा, पर जी ना सका.. उसका मूड नहीं था जीने का..अब दस साल बाद फिर एक किस्सा आया है, कुंदन और ये लड़का एक से ही हैं, बस इसका मूड दुनिया फूंक देने का है.. सिर्फ आपके लिए ‘तेरे इश्क में..’
कुंदन था मान गया, पर इस बार शंकर को कैसे रोकोगे
फिल्म के टीजर में धनुष हाथ में जलती हुई कांच की बोतल लेकर दौड़ते नजर आ रहे हैं। वाॅइस ओवर में उन्हीं की आवाज में डायलॉग चल रहा है, ‘तेरे माथे की बिंदी मेरे हाथों की लकीरें खा जाती है, अपनी मांग के सिंदूर से क्या हर बार मेरी सांस, मेरी धड़कनों को टोकोगे, पिछली बार तो कुंदन था मान गया, पर इस बार शंकर को कैसे रोकोगे।’
फैंस बोले- ‘रांझणा 2’ लग रही है
फिल्म का टीजर देखकर फैंस बेहद एक्साइटेड हैं। कुछ इसे ‘रांझणा’ का सेकंड पार्ट बता रहे हैं ताे कुछ कह रहे हैं कि धनुष, आनंद एल राय और ए आर रहमान साथ में इमोशंस हैं।
विकी को ऑफर हुई थी यह फिल्म!
कुछ रिपोर्ट्स में यह भी दावा किया जा रहा है कि यह फिल्म धनुष से पहले विकी कौशल को ऑफर हुई थी। हालांकि, इस बारे में कोई अनाउंसमेंट नहीं हुई। ऐसा इसलिए माना जा रहा है क्योंकि कुछ दिनों पहले यह चर्चा थी कि आनंद और विकी साथ में एक फिल्म पर काम करने वाले हैं।